ako k vám chodí tovar? bez obalu?
dbáme na to, aby sa aj tovar k nám dostával v čo najekologickejšom balení. maximálne využívame dodávky vo vratných obaloch a tam, kde to nie je možné, preferujeme papierové a jednodruhové obaly, ktoré je možné upcyklovať alebo recyklovať. teší nás, že niektorí, dokonca i veľkí dodávatelia, balia tovar špeciálne pre nás do jednodruhových papierových obalov.
pre nás najideálnejším spôsobom dodávok tovaru sú vratné obaly, ktoré kolujú medzi nami a dodávateľom. papierové vrecia a kartóny sa snažíme upcyklovať, z vriec vznikajú tašky a kabelky a kartóny poslúžia e-shopom k zasielaniu objednávok. obaly, ktoré nevieme upcyklovať, dôsledne separujeme.